Versindaba » Blog Archive Andries Bezuidenhout. Johannes en Johannes in Johannesburg - Versindaba
Andries Bezuidenhout. Johannes en Johannes in Johannesburg
Oopmond-digters by Aardklop verlede jaar
Gisteraand gaan inloer by Love Books, waar Johannes van Jerusalem (tweede van regs in die foto hier bo) Johannes Prins (heel regs in die foto) van hulle gedigte voorgelees het, met Lize Wiid (saam met my in die foto hier onder, natuurlik ook aan die een aan die regterkant) wat die trekklavier speel vir atmosfeer. Sy het ook ŉ klok gebruik as musiekinstrument. Aan die begin van die aand het die winkel se alarm se bewegingsensor Johannesburg style saam musiek gemaak (“piep piep piiieeeeeeep”), veral as Johannes van Jerusalem ronddans terwyl hy sy gedigte voorlees. Hy praat oor die karakter Henry van Staden, “’n boer van my tyd,” wat ŉ poëtiese lewe lei, gedigte maak “van vergeet en aanmekaarsit” met sy “baard en ŉ boep en ŉ bles,” Henry van Staden, “wat net soos sy pa so bietjie meer aan die eenkant dra.” Johannes Prins het uit sy bundel een hart gelees, van sy besoek as joernalis aan ŉ plaas op die Wes-Rand waar veediewe ŉ man se verse se senings kom afkap het en die fetusse uitgesny het:
my verse is uitgelewer
Daar was wyn, lekker eetgoed en ŉ hele spul elegante boheme. Die winkel se kandelaar is van staal, blompotte en wynglase aanmekaargesweis. Ons het na die tyd na ŉ sjebeen toe gegaan, pap en boerewors geëet. Nóg wyn gedrink.
Foto: David Robson
Tags: Johannes Prins, Johannes van Jerusalem, Lize Wiid
Thursday, February 18th, 2010 | Uncategorized.